Hun ble mag.art. i psykologi ved Universitetet i Oslo i 1947 og spesialist i klinisk psykologi i 1960. I 1947 ble hun ansatt i den nyopprettede stillingen som psykolog ved Gaustad sykehus, der hun samarbeidet nært med Nic Waal, som da arbeidet som psykiater ved sykehuset, blant annet om behandlingsopplegg for psykosebehandling. Steen ble dermed den første psykologen som arbeidet i norsk psykiatri, nå kalt psykisk helsevern. Hun ble etterfulgt i stillingen av Ragnar A. Christensen (1922–2011) i 1949.